Ռափայէլ Պատկանեան

**Ռափայէլ Պատկանեան **(Քամառ  Քաթիպա, ), հայ գրող եւ մտաւորական։

## Կենսագրութիւն
Ռափայէլ Պատկանեան ծնած է 1830 Նոյեմբեր 8-ին Նոր Նախիջեւանի մէջ, իր նախնական կրթութիւնը ստացած է իր հօր՝ Տէր Գաբրիէլի մօտ։ 1843-1849-ին ուսումը շարունակած է Լազարեան ճեմարանի մէջ, ուր ուսուցիչ կ'ունենայ մեծանուն մտաւորական, մանկավարժ եւ ազգային գործիչ Մկրտիչ Էմինը: Իսկ 1851-ին ուսումը կը շարունակէ Դորպատի համալսարանէն ներս։ Պատկանեան նոյն տարին ընդունուած է Մոսկուայի համալսարանի բժշկական բաժինը։ 1866-ին աւարտած՝ Փեթերսպուրկի համալսարանի արեւելեան բաժինը։

1849-ին, գացած է Թիֆլիս՝ հօրը մօտ, ուր Ներսիսեան դպրոցի մէջ վարած է ուսուցչական պաշտօն։ 1850-ին կը մասնակցի իր հօր հրատարակած «Արարատ» շաբաթաթերթին։ Այդ միջոցին կը հրատարակէ իր առաջին բանաստեղծութիւնները գրաբարով, ապա կը սկսի գրել աշխարհաբարով։ 1851-1852 իր հօրեղբօրորդի Քերովբէ Պատկանեանի հետ կը յաճախէ Դորպատի համալսարանը, բայց նիւթական աննպաստ պայմաններու բերումով, կը ձգեն Դորպատի համալսարանը եւ կը հաստատուին Մոսկուա՝ համալսարանի պատմական-լեզուագիտական դասախօսութիւններուն հետեւելու նպատակով։

1854-ին Մոսկուայի մէջ հայ ուսանողները կը կազմեն «Քամառ  Քաթիպա» անուան տակ՝ գրական ընկերութիւն մը, երեք հիմնադիրներու անուանց սկզբնատառերը միացուած անուն մը․ իրենց նպատակն էր ինքնուրոյն եւ թարգմանօրէն գրուածքներ ժողովրդականացնել, որուն բանաստեղծական մասը կը պատկանէր Ռափայէլին եւ որ առիթ մը եղաւ իր ճոխ բանաստեղծութիւնները գրելու։

Քամառ Քաթիպայի գործերէն հրատարակուեցաւ ընդամէնը 5 տետրակ եւ որու մէջ երեւցաւ առաջին անգամ Մայր-Արաքսին եւ Դոդոխեանցի «Ծիծեռնակ»ը։
[150px|մինի|ձախից|'''Ռափայէլ Պատկանեանին նուիրուած [ՀՀ փոստային նամականիշ**]]
[[Պատկեր:Saint Cross in Rostov-on-Don.jpg|150px|մինի|**Սուրբ Խաչ եկեղեցին՝Նոր Նախիջեւանի մէջ**]]
[[1855]]-ի սկզբները Պատկանեան Մոսկուայի մէջ երկու տարի ապրելէ ետք կը տեղափոխուի [[Փեթերսպուրկ]]՝ Զինուորական բժշկական ակադեմիան մտնելու նպատակով եւ կ'իրագործուի թէեւ, բայց ինք փոխելու իր որոշումը կ'ընտրէ Արեւելեան բաժինը, ուր եւ կ'աւարտէ [[1860]]-ին իր բարձրագոյն ուսումը։

Բայց այդ միջոցին եռանդով կը զբաղի Քամառ Քաթիպա ընկերութեան հրատարակութիւններուն եւ այդ 5 տետրերուն մէջ կը տպէ 18 բանաստեղծութիւններ եւ որովհետեւ ինք եղած էր ամէնէն եռանդուն եւ բեղմնաւոր մէկ աշխատակիցը սոյն ընկերութեան, միւսներու հեռանալովը ինք կը շարունակէ սոյն ծածկանունը Քամառ Քաթիպա եւ անկէ վերջ այնպէս կը ճանչցուի ամէն կողմ։

[[1860]]-ին, իր ուսմանց շրջանը աւարտելէն ետք, կը մնայ  Փեթերսպուրկ իր հրատարակչական ասպարէզը չձգելու նպատակաւ․ ձեռք կը բերէ հայ եւ օտար լեզուներու տառեր պարունակող տպարան մը ու այնտեղ կը հրատարակէ իր գրուածքները։

Նոյն ատենները [[Մարկոս Աղաբեկեան|Մարկոս Աղաբէկեան]]ի հրատարակած Կռունկ ամսաթերթին մէջ ունի տասէ աւելի բանաստեղծութիւններ։ [[Վարդան Մամիկոնեան]]ի վիպասանութիւնը եւ քանի մը արձակներ Թոմա Բոցարիս, Թրովաթորէ, Խաչակրաց արշաւանքը՝ Մ․ Մէնասիրեն ծածկանունով։

Քամառ Քաթիպա գոհ չմնալով այս վիճակէն փափաքեցաւ իրեն յատուկ թերթը ունենալ, ուստի [[1863]] Սեպտեմբերին հրատարակեց առաջին թիւը Հիւսիս բազմավէպ շաբաթաթերթի։

Աշխատակիցներու թիւը մեծ չէր եւ բացի իր ծերունի հօր Տէր Գաբրիէլէն, գրեթէ ոչ ոք ունէր, այնպէս որ ինք զբաղուած ըլլալով թերթին վարչական եւ գրական բաժիններով, չկրցաւ բանաստեղծութիւններ գրել։ Հակառակ Պատկանեանի մեծ ջանքերուն եւ նիւթական զոհողութիւններուն, թերթը մեծ յաջողութիւն մը չունենար եւ կը դադրի [[1864]]-ին։

Այդ թուականին կ'ամուսնանայ Ատեմից Յովհաննէս Մելիք-Զարմեանի աղջկան հետ։ Մոսկուայէն 1866-ին ան կ'անցնի Ս. Փեթերսպուրկ, որու համալսարանին լեզուաբանութեան ճիւղը կ'աւարտէ 1869-ին եւ ամբողջապէս կը նուիրուի գրական գործունէութեան:
[[Պատկեր:Tiigi 78 80 4.JPG|150px|մինի|ձախից|**Դորպատի համալսարան''']]
1867-ին ծննդավայրը վերադառնալով կը ձեռնարկէ կազմել «Ժողովածոյք  օտարազգի  բառերի  Ն․ Նախիջեւանցոց  լեզուի  մէջ  մտած» որ լոյս տեսաւ 1870 թուականին, անկէ ետք իր եղբօր Քերովբէ Պատկանեանի աջակցութեամբ հայ բարբառներու ուսումնասիրութեան համար նիւթեւ հրատարակել սկսաւ։

Հոն 1867 թուին իր ամուսնոյն հետ բացաւ «Օրինակել  Բանսիօն» եւ մնալով քանի մը տարի տեղափոխուեցաւ 1873-ին Ռոստով, ուր մնաց մինչեւ 1876։

Այդ միջոցին հրաւիրուեցաւ Նոր Նախիջեւանի եւ Պեսարապիոյ թեմական դպրոցներու հայերէնի եւ աշխարհագրութեան ուսուցչութեան, բայց հոն երկար չմնաց դժգոհութիւններու պատճառաւ եւ թողուց ուսուցչութիւնը 1878-ին ու յաջորդ տարին բացաւ «Մանկական  Պարտէզ» անուն վարժարան մը, որ շարունակեց մինչեւ 1880, երբ իր եւ ուրիշ քանի մը անձերու նախաձեռնութեամբ հիմնուած Արուեստական դպրոցին տեսուչ նշանակուեցաւ։ Այս պաշտօնը վարեց իրեն յատուկ եռանդով մը շարունակ 12 տարի մինչեւ իր մահը։

Բայց իբր ազգային բանաստեղծ Քամառ Քաթիպայի մեծութիւնը հոն է, որ 42 տարուան անխոնջ դրական գործունէութեան մէջ միշտ արձագանք եղած է ազգային կեանքի մտաւոր եւ բարոյական երեւոյթներուն եւ կենսական բարձր շահերուն եւ պահանջներուն, այն բոլոր մտածումները եւ տառապանքները, որոնք կրած են իր ժամանակակիցները՝ կենդանի կերպով պատկերացած է իրեն գործերուն մէջ։

1877-1878-ին խոր կերպով տպաւորուած կը գտնենք հարստահարութիւններէն, սակայն տառապածներու վիճակը բարւոքելու լուրերը զինքը խանդավառեցին եւ հարստահարուածներուն անվեհեր պաշտպան դարձաւ, մտրակեց բռնապետութիւնը, յանդիմանեց տաճկահայերու պախարակելի վախկոտութիւնը, քաջալերեց զանոնք դէպի ինքնապաշտպանութիւնը, վերջապէս Քամառ Քաթիպա դարձաւ ճնշման եւ հալածման կենդանի բողոքը, որ արծարծուեցաւ աշխարհի մէկ ծայրէն միւսը եւ շատ սրտեր արիւնոտեց, ասոր համար է որ Պատկանեան կոչուած է «Ազգային  Բանաստեղծ»։

Գրած է վիպակներ եւ վէպեր ու աշխատակցած՝ Մեղու, Փորձ, Արձագանք, Արաքս, Մշակ, Նոր դար եւ Վարժարան թերթերուն։

1890-ին Պոլիս այցելած է, ուր մեծ պատիւներով ընդունած են զինք։

Կը մահանայ  թոքախտէ 1892 Օգոստոս 22-ին իր ծննդավայրին մէջ՝ Նոր Նախիջեւան: 

Ահա ինչպէս կը վերջացնէ փրոֆ․ Խալաթեանց իր կենսագրականը «նորա  ամէն  մի  ձեռնարկութիւնը,  նորա  բոլոր  գործունէութիւնը  նուիրուած  է  եղել  ազգին։ Ան՝  էր  եւ  մնաց  անշահասէր  թէեւ  միշտ  նիւթական  կարօտ  վիճակի մէջ, բայց  եւ  միշտ  անտրտունջ եւ  միշտ  գոհ  իւր  վիճակէն։ Ան  մեռաւ՝  որբ  ձգելով  9  զաւակներ  եւ  անմխիթար  4  միլիոն  եղբայրներ,  սակայն  եւ  անուն մը,  որ  երբեք  չի  մոռացուիր  քանի  կը  հնչէ  հայկեան  բարբառը»։

## Երկերի մատենագիտութիւն
* Բանաստեղծութիւնք, Մոսկուա, 1864, 128 էջ:
* Մանկական երգեր, Թիֆլիս, 1880, 109 էջ:
* Բանաստեղծութիւնք, Մոսկուա, 1881, 180 էջ:
* Մանկական ոտանաւորներ եւ երգեր, Տփղիս, 1881, 32 էջ:
* Բանաստեղծութիւններ, Սանկտ Պետերբուրգ, 1893, 264 էջ:
* Բանաստեղծութիւններ, Սանկտ Պետերբուրգ, 1895, 264 էջ:
* Ընտիր երկասիրութիւններ, հատ. 1. Ոտանաւորներ, Սանկտ Պետերբուրգ, 1893, 360 էջ:
* Ընտիր երկասիրութիւններ, հատ. 2. Արձակ գրուածներ, Սանկտ Պետերբուրգ, 1893, 480 էջ:
* Ընտիր երկասիրութիւններ, հատ. 3, Սանկտ Պետերբուրգ, 1904:
* Ազատութեան երգեր, Պէյրութ, 1933, 60 էջ:
* Երկերի ժողովածու (Արձակ), Երեւան, 1946, 284 էջ:
* Ընտիր երկեր, Երեւան, 1950, 748 էջ:
* Երկեր (չափածոյ եւ արձակ), Երեւան, 1955, 780 էջ:
* Երկերի ժողովածու, հատ. 1, Երեւան, 1963, 344 էջ:
* Երկերի ժողովածու, հատ. 2, Երեւան, 1964, 384 էջ:
* Երկերի ժողովածու, հատ. 3, Երեւան, 1966, 664 էջ:
* Երկերի ժողովածու, հատ. 4, Երեւան, 1966, 620 էջ:
* Երկերի ժողովածու, հատ. 5, Երեւան, 1968, 612 էջ:
* Երկերի ժողովածու, հատ. 6, Երեւան, 1970, 656 էջ:
* Երկերի ժողովածու, հատ. 7, Երեւան, 1973, 384 էջ:
* Երկերի ժողովածու, հատ. 8, Երեւան, 1974, 484 էջ:
* Նոր-Նախիջեւանեան պատմուածքներ, Երեւան, 1973, 352 էջ:
* Երկեր. Բանաստեղծութիւններ, Պոէմներ, Ես նշանած էի, Փառասեր, Տիկին եւ Նաժիշտ, Մոնթէն մինչեւ վեր, Թօմաս Բօցարիս, Նոր Նախիջեւանի պատմուածքներ, Յօդուածներ, Յուշեր, Ճառեր, Նամակներ, Երեւան, 1980, 664 էջ:
* Երկեր, Երեւան, 1984, 336 էջ:
* Ստեղծագործութիւնների ժողովածու, Երեւան, 2012, 332 էջ:

## Ծանօթագրութիւններ
 
## Աղբիւրներ
* Ռուսահայ գրականութիւնը Լէօ
* Ռ․ Պատկանեանի ընտիր երկասիրութիւնները․ Փրոֆ․ Խալաթեան 1893

## Արտաքին Յղումներ
*Կենսագրութիւնը եւ ստեղծագործութիւնները hayeren.hayastan.com-ի մէջ:
*Կենսագրութիւնը եւ ստեղծագործութիւնները armenianhouse.org- մէջ:

Ստորոգութիւն:Հայ գրողներ
Ստորոգութիւն:Հայ մտաւորականներ
Ստորոգութիւն:Հայ տղամարդ գրողներ
Ստորոգութիւն:Հայ բանաստեղծներ
Ստորոգութիւն:Հայ հասարակական գործիչներ
Ստորոգութիւն:Գրողներ այբբենական կարգով